Odense Adresse-Contoirs Efterretninger, 1833-09-23
Paa Berns Regjering synes dette Partie at have den største Jndflydelse, og de Forslag, denne Kantons Gesandt forebragte den 6 Septbr. (S. 598), vare ledsagede med den Trudsel, at Gesandten skulde forlade Landdagen, hvis Man ikke antog dem. Disse Forslags Heftighed, der udsætter Landets indre Fred for Fare, og denne Trudsel har vakt de andre Kantoners Uvillie, og Talen skal endog være om at besætte Bern med 30,000 Md., dersom den virkelig kalder sit Gesandtskab tilbage. Paa mange Steder have politiske Klubber, som kalde sig Sikkerheds=Foreninger, dannet sig, hvis erkjendte Hensigt det er, at arbeide paa Schweitzes Centralisering og paa Oprettelsen af et Forfatningsraad, valgt efter Hovedernes Antal, altsaa paa Omstyrtelsen af den hele nærværende Forfatning. Den Kraft, hvormed Landdagen hidtil er gaaet frem, har vel noget skræmmet disse Foreninger, men ingenlunde ganske lammet deres Virksomhed. Det er ikke umærkeligt, at de Forslag, som disse Foreninger for kort siden (S. 587) besluttede at indgive til Landdagen, ere netop de samme, som de, Berns Gesandt har forebragt. Portugal. J nogen Tid tvivlede Man paa, at det var Bourmonts Hensigt at angribe Lissabon, og meente, at han for det Første vilde sætte sig fast i Santarem og Abrantes, for at sikre sig besiddelsen af det frugtbare Alentejo; nu lader det til, at han virkelig gaaer løs paa Hovedstaden, selv. Den Madrider Hoftidende beretter, at Hertugen af Tercera den 29 f. M. havde forladt sin Stilling ved Villa franca og var gaaet tilbage til Lumiar (tæt ved Lissabon); Don Miguels Armee havde besat Cintra og Loivos, og General la Rochejaquelins Korps stod i Salvaterra og Benevente; hans Fortropper streifede lige til Alden Gal lega, og Man meente, at hans Hensigt var at angribe Almada. Da Miguelisterne nærmede sig Mafra gjorde Jndvaanerne med de derværende Munke i Spidsen en Opstand, og forjoge den af Don Pedro indsatte Øvrighed. De portugisiske Efterretninger i den spanske Hoftidende ere, som bekjendt, ikke meget paalidelige, og alle private Breve fra Portugal holdes tilbage i Badajoz; dog ville ogsaa franske og engelske Blade vide af telegraphiske Efterretninger fra den franske Gesandt i Madrid, at Bourmont stod tæt ved Lissabon, og havde den 3d. M. gjort et almindeligt Angreb paa Stadens Forsvarslinier, men som var bleven fuldstændig slaaet tilbage; Man ventede, at han vilde fornye Kampen den 6te og 7de. J Lissabon havde General Saldanhas Ankomst med det 5te Jæger=Regiment bidraget meget til Folkets Berligelse. Dette Regiment var det første, som paa Tercera erklærede sig for Dronningen, og har siden udmærket sig ved sin Tapperhed. Staden skal ingen Mangel lide paa Levnetsmidler, og i den Henseende kan intet være at befrygte, da Don Pedro er Herre tilsøes; derimod seer det kun maadeligt ud med den personlige Sikkerhed. Mord forefalde jevnligt, saaledes blev for kort siden en Reebslager, myrdet, der havde havt Leverancen af Strikker til Don Mi quels Skarpretter. Man dadler almindeligt Don Pedros Dekret, hvorved enhver Geistlig eller Borgerlig, der gribes bevæbnet imellem Fienderne, skal skydes, da dette, istedet forat foraarsage Frygt, maaskee snarere vil bevirke fortvivlet Modstand og lige saa strænge Repressalier. To Omstændigheder vække, meere end engelske og franske Blades Formeninger, Tillid til, at Lissabon vil kunne forsvare sig: den ene, at et fremmed Handelshuus i denne Stad skal have tilbudt at overtage til noget under Pari hvad der endnu manglede i det aabnede Laan, hvilket blev afslaaet, fordi portugisiske Huse have tilbudt at kompletere det til Pari; den anden, at Dronning Maria er afreist fra Windfor den 15d. M. til Portsmouth, for derfra at fortsætte Reisen til Lissabon paa Dampskibet, Soho; formodentlig vil Marquien af Loule, som med sin Gemalinde og Damerne Palmella, Saldanha og Fl. tilsomt var afreist fra Paris til London den 12te, ledsage Dronningen. Det vilde være høist uforsvarligt af den engelske Regjering at tillade hendes Afreise, dersom den ei var overbeviist om at Lissabon ikke svæver i Fare. Den ved Dronning Marias Hof accrediterede svenske Gesandt, Ridder v. Kantzow, er ankommen til Engelland, og Man paastaaer, at det første Forslag til et Ægteskab imellem den unge Dronning og Hertugen af Leuchtenberg er udgaaet fra et nordisk Hof, som staaer i Familieforbindelse med Hertugen.